Kollektivuka 18- 24.april 2016

Tradisjonen tro arrangerer Non Stop roverlag for tiende gang Kollektivuke på Hammeren leirsted. Her kan speidere fra 8. klasse og oppover være med og bo på Hammeren fra mandag til søndag. Det er en fin anledning for de store speiderne til å bygge samhold og ha det morsomt sammen. Dette er en litt annerledes uke, hvor vi spiser alle måltider på speiderhuset og har felles middag hver dag. Her legger vi igjen så mye som mulig av pc’er, spill og andre duppeditter hjemme og finner på ting sammen i stedet. Vi skal gjøre mye moro, og litt dugnadsarbeid på leirstedet.

Selvfølgelig skal skolen følges opp. Ungdomsskoleelevene sykler til og fra skolen, og det går skolebusser ikke langt unna Hammeren. Vi har satt av en time til lekser hver kveld, i tillegg til at hver enkelt må ta ansvar for å gjøre det man skal. Vi hjelper hverandre!

Man behøver ikke være med hele uka, dere kan krysse av for de dagene dere kan/vil i påmeldingsskjemaet. Det er heller ikke noe problem om dere har andre aktiviteter på kveldene. Sannsynligvis vil det være sykkelføre, og vi legger til rette.

Foregående år har prisen per døgn vært kr 70, vi tar sikte på samme pris i år.

Har du noen allergier eller annet vi bør vite om setter vi stor pris på om du skriver dette i påmeldingsskjemaet.

Påmelding via linken: <http://goo.gl/forms/OWKdvc8XFM>

**Dette er et suksessfullt arrangement hver gang, og vi håper så mange som mulig vil være med!**

Med vennlig hilsen

Non Stop roverlag

Spørsmål? Ring Erik Stensby Bakkestuen: 95981725

**Regler som skal overholdes under kollektivuka:**

1. Dette er et arrangement kun for speiderne, ikke utenforstående.
2. Alle private aktiviteter (idrett osv) skal informeres til ansvarlig/skrives på tavla dagen før.
3. Rydding er samarbeid, ikke service.
4. Tv og pc-spill blir igjen hjemme. Mobiltelefon og nødvendig utstyr til skolearbeid er tillatt.
5. Leksetid vil være i tidsrommet 18.00 – 19.00, eventuelt etter skolen.
6. Revelje mellom klokka 06.00 og 06.30 pga. baderomsmuligheter.
7. Sengetid klokka 22.00.
8. Absolutt ro klokka 23.00.

**Hvis alle overholder dette vil uka bli en best mulig opplevelse for alle ☺**